"סך הגילום", המוסף על משכורת  העובד, מובא
בחשבון חישוב פיצויי הפיטורים

האם סכום הגילום - לצורכי מס בגין הפרשת העובד לקופת גמל, שהיא קרן השתלמות, ובגין הפרשת המעביד לקופת גמל, שהיא קרן השתלמות (בהקשרו של "שווי קרן ההשתלמות") - הוא חלק מרכיבי השכר, לצורך חישוב פיצויי הפיטורים המחויבים על פי חוק, כאשר התשלום קבוע ?

יניב גבריאל משיב:

התשובה כאן על פניית השואלים מובאת בכפיפות לעובדות הכלולות בפנייה.

השאלה, אם סכום הגילום לצורכי מס הוא חלק מרכיבי השכר לצורך תשלום פיצויי פיטורים, נדונה בהרחבה בבית הדין הארצי לעבודה, בהילכת מרקוס בן יפלח נגד "פולגת תעשיות בע"מ"(1) [להלן - "הילכת מרקוס"].

בפסק הדין דלעיל נקבע, כי טובות הנאה רבות, אשר מקבל העובד [כדוגמה: הכנסות זקופות מסוג "שווי של שימוש ברכב", וכיוצ"ב), ואשר בגינן משולם מס, אינן בגדר רכיבי שכר, אשר יש להביאם בחשבון בחישוב פיצויי הפיטורים המחויבים על פי החוק(2).

לעומת זאת, קבע בית הדין האמור - וזאת ההלכה שנקבעה בפסק דין זה - כי שונה המצב בעניינו של "הסכום המגולם", שהוסף על משכורתו של העובד.

"הסכום המגולם" אינו בגדר "תוספת" כפי שזו פורשה בפסיקה, אלא הוא חלק משכר היסוד של העובד; שהרי, לולא שולם סכום זה לעובד, היה נשאר בידו, מדי חודש, לאחר ניכוי המס, סכום הפחות מן הסכום הנותר בידו עם אותה תוספת.

לטעמי - לאור הילכת מרקוס, סכום הגילום לצורכי מס בנוי משני רכיבים: הרכיב האחד - הפרשת העובד לקופת גמל, שהיא קרן השתלמות; הרכיב השני - הפרשת המעביד לקופת גמל, שהיא קרן השתלמות, אשר חויבה במס (כמאוזכר בפניית השואלים בכינוי "שווי קרן השתלמות"). ושני רכיבים אלה, של סכום הגילום האמור לצורכי מס, הם חלק מרכיבי השכר לצורך חישוב פיצויי הפיטורים, המחויבים על פי חוק(2).

הפניות המשיב:

(1) פסק דין דב"ע נב/3-19, מרקוס בן יפלח נגד "פולגת תעשיות בע"מ" [פד"ע כה 489].

(2) חוק פיצויי פיטורים, התשכ"ג-1963.

____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il